CELEX: 32022R0259
Language: ro
Date: 2022-02-23 00:00:00
Title: Regulamentul (UE) 2022/259 al Consiliului din 23 februarie 2022 de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

23.2.2022   
               
               
                  RO
               
               
                  Jurnalul Oficial al Uniunii Europene
               
               
                  LI 42/1
               
            
         REGULAMENTUL (UE) 2022/259 AL CONSILIULUI
         din 23 februarie 2022
         de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (UE) nr. 269/2014 al Consiliului privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (2) pune în aplicare măsurile restrictive prevăzute în Decizia 2014/145/PESC.
                  
               
                     (2)
                  
                  
                     La 23 februarie 2022 2022/265, Consiliul a adoptat Decizia … de modificare a Deciziei 2014/145/PESC, care introduce un mecanism de derogare pentru anumiți operatori cărora li se aplică măsura înghețării activelor și a interdicției de a li se pune la dispoziție fonduri și resurse economice.
                  
               
                     (3)
                  
                  
                     Modificările respective intră în domeniul de aplicare al tratatului și, prin urmare, este necesară o acțiune de reglementare la nivelul Uniunii pentru punerea lor în aplicare, în special pentru a asigura aplicarea lor uniformă în toate statele membre.
                  
               
                     (4)
                  
                  
                     Prin urmare, Regulamentul (UE) nr. 269/2014 al Consiliului ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 269/2014 al Consiliului se modifică după cum urmează:
            După articolul 6a, se introduce următorul articol:
            
               
                  „Articolul 6b
                  
                     (1)   Prin derogare de la alineatele (1) și (2), autoritățile competente ale unui stat membru pot autoriza deblocarea anumitor fonduri sau resurse economice înghețate aparținând entităților înscrise pe lista din anexa I la rubricile cu numerele 53, 54 și 55 sau punerea la dispoziția respectivelor entități a anumitor fonduri sau resurse economice, în condițiile pe care autoritățile competente le consideră adecvate, după ce au stabilit că aceste fonduri sau resurse economice sunt necesare pentru încetarea, până la 24 august 2022 [JO: a se introduce data: 6 luni după adoptarea prezentului regulament de modificare], a operațiunilor, a contractelor sau a altor acorduri, inclusiv a relațiilor bancare corespunzătoare, încheiate cu entitățile respective înainte de 23 februarie 2022 [JO: a se introduce data adoptării prezentului regulamentul de modificare].”
                  
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles 23 februarie 2022,
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  JO L 78, 17.3.2014, p. 16.
         
            (2)  Regulamentul (UE) nr. 269/2014 al Consiliului privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 6).